
Školski tim za kvalitetu u sastavu :  
Lidija Miletić, ravnateljica,  
Antonija SutonVranješević, stručna suradnica pedagoginja 
Marijana Tadić, stručna suradnica psihologinja 
Mirjana Kovač, strzčna suradnica knjižničarka

Novica Gajić, voditelj nastave na srpskom jeziku 
Draženka Kovačević, učiteljica biologije i kemije 
Kristina Žuvić, učiteljica razredne nastave 

Jovana Jakšić, učiteljica razredne nastave na srpskom jeziku

Dejana Regeljac, učiteljica engleskog jezika u nastavi na srpskom jeziku

Tanja Pavošević, učiteljica suvremenog plesa u glazbenim odjelima

Renata Somrak, učiteljica klavira u glazbenim odjelima
  
Školski tim za kvalitetu je, temeljem analize realizacije Školskog razvojnog plana za proteklu školsku godinu te prema utvrđenim potrebama odgojno-obrazovnog rada škole na različitim područjima djelovanja Razvojni plan škole za sljedeću školsku godinu:  
Područja  koja smo izabrali i ciljevi koje smo postavili su: 
1.  Stvaranje uvjeta za rad škole u jednoj smjeni

2. Promicanje mentalnog zdravlja
3. Stvaram i rastem
Obzirom da je u prethodnoj školskoj godini započela dogradnja i rekonstrukcija škole što je utjecalo na dinamiku rada i realizaciju planiranih aktivnosti, u narednom periodu će se ponovno raditi na istim ciljevim ako i u prethodnoj školskoj godini. Sve se odgojno- obrazovne aktivosti odvijaju u područnim školama i izmještenim lokacijama (prostor glazbenih odjela, vrtić, Društvo naša djeca te Osnovna škola Nikole Andrića).
Područja koja su također bila u fokusu prethodnih godina: PRAĆENJE UČENIKA PRVIH RAZREDA i VIDLJIVOST ŠKOLE nastavljaju se provoditi prema ranije utvrđenim planovima. 

1. STVARANJE UVJETA ZA RAD ŠKOLE U JEDNOJ SMJENI
  
Gotovo 60% učenika osnovnih škola pohađa nastavu u dvije smjene, dok oko 3% učenika pohađa nastavu u čak tri smjene. Jedna od ključnih investicija ulaganja u odgojno-obrazovnom sustavu u sklopu Nacionalnog plana oporavka i otpornosti je izgradnja, rekonstrukcija i opremanje osnovnih škola za potrebe jednosmjenskog rada i cjelodnevne nastave koja će omogućiti da 70% učenika osnovnih škola pohađa nastavu u jednoj smjeni. S tim ciljem i naša škola je započela proces poboljšanja materijalnih uvjeta kako bi se u narednom periodu osigurao jednosmjenski rad. Ovim infrastrukturnim ulaganjem osiguravaju se bolji uvjeti za učenje i poučavanje. Rad škole u jednoj smjeni pruža podršku zdravom rastu i razvoju djece te im omogućuje bolju kvalitetu života uopće. 

Škola je trenutno u procesu rekonstrukcije i izgradnje. Planirani završetak radova je kraj školske 2026. -2027. godine. 

 

 

CILJ 
Odgoj i obrazovanje učenika u jednoj smjeni. Poboljšanje kvalitete odgoja i obrazovanja;
  
AKTIVNOSTI 
Rekonstrukcijski zahvati – dogradnja učionica te prenamjena postojećeg prostora u svrhu bolje iskoristivosti prostora. 
  
NUŽNI RESURSI 
Financijska sredstva za realizaciju idejnog rješenja – osigurana.
  
CILJNA SKUPINA 
Učenici 1.  - 8.  
  
VRIJEME OSTVARENJA 
Krajem 2027. godine.
   
2. PROMICANJE MENTALNOG ZDRAVLJA

UHVATI RAVNOTEŽU – OSJEĆAJ SE DOBRO
Promicanje mentalnog zdravlja kod djece važno je za njihov cjelokupan razvoj, učenje i kvalitetu života. Djeca koja razviju zdrave emocionalne i socijalne vještine lakše se nose sa svakodnevnim izazovima, bolje komuniciraju i grade pozitivne odnose s drugima.  Rana briga o mentalnom zdravlju pomaže u prepoznavanju i sprječavanju problema poput anksioznosti, depresije ili problema u ponašanju. Kroz podršku obitelji, škole i zajednice, djeci se može osigurati sigurno i poticajno okruženje u kojem mogu razvijati otpornost, samopouzdanje i osjećaj vlastite vrijednosti. Briga o mentalnom zdravlju nije luksuz, već temelj zdravog i sretnog djetinjstva te se takvo okruženje treba osigurati kako u obitelji tako i u školi gdje djeca provode većinu svog vremena. Da bi dijete bilo uspješno u bilo kojem području te u školi općenito, nužan je preduvjet za to dobro opće stanje kao i razvijenost osobnih i socijalnih kompetencija. 
CILJEVI: 

Stvaranje sigurnog i poticajnog ozračja za učenike; prevencija problema mentalnog zdravlja; jačanje osobnih i socijalnih kompetencija; poticanje učenika na bavljenje aktivnostima koje su podrška mentalnom zdravlju te rastu i razvoju uopće. 

    
AKTIVNOSTI 

· Sportsko-edukativne radionice za učenike.
Sportsko-edukativne radionice provodit će se u predmetnoj nastavi u okviru nastave tjelesno-zdravstvene culture, provodit će ih Marija Kapular u suradnji sa školskom psihologinjom; 
CILJNA SKUPINA 
Učenici 1. – 8. razreda 
  
VRIJEME OSTVARENJA 
Kontinuirano tijekom školske 2025.- 2026. godine 
  
POKAZATELJI OSTVARENJA 
Upitnici za učenike – analiza odgovora;  
Zaključci sa kvartalnih sastanaka učitelja i stručne službe;  
UHVATI RAVNOTEŽU – OSJEĆAJ SE DOBRO
Predavanja – tribina za roditelje; 

Predavanja za učitelje; 

Plesne i glazbene radionice za učenike.
Aktivnosti u okviru ovog područja obuhvaćaju plesne i glazbene radionice. Doprinos ovakvog rada je višestruk:
Na emocionalnom planu:
· Smanjenje stresa i napetosti.
· Izražavanje osjećaja kroz pokret.
· Povećanje samopouzdanja – svladavanje novih plesnih koraka ili nastup pred vršnjacima jača osjećaj vlastite vrijednosti.

Na kognitivnom planu:
· Bolja koncentracija i pamćenje – pamćenje koreografije potiče radno pamćenje
· Razvoj kreativnosti – osmišljavanje vlastitih pokreta i improvizacija potiču maštovitost.

Na socijalnom planu:
· Suradnja i timski duh – grupni plesovi uče djecu koordinaciji, dogovoru i zajedničkom radu.

· Osjećaj pripadnosti – sudjelovanje u plesnoj aktivnosti jača vezu s vršnjacima i smanjuje usamljenost.

Na tjelesnom planu: 
· Povećanje energije i raspoloženja.
· Bolja tjelesna svijest – djeca uče osluškivati svoje tijelo, što doprinosi regulaciji emocija.

Zabava: 
· Radionice su bez pritiska ocjenjivanja.

· Djeca imaju prostor za slobodu, igru i izražavanje, što pozitivno utječe na mentalno zdravlje.

Plesne i glazbene radionice smanjuju stres, jačaju samopouzdanje, potiču kreativnost i povezanost s drugima – što su važni preduvjeti dobrog mentalnog zdravlja.
Za aktivnosti će se probaviti financijska sredstva iz dva izvora: financianjr osnivača grada Vukovara i putem prijave projekta na natječaj. 
CILJNA SKUPINA 
Učenici 1. – 8. razreda 
  
VRIJEME OSTVARENJA 
Kontinuirano tijekom školske 2026.- 2027. godine 
  
POKAZATELJI OSTVARENJA 
Upitnici za učenike – analiza odgovora;  
Zaključci sa kvartalnih sastanaka učitelja i stručne službe;  
  
  

STVARAM I RASTEM – UMJETNOST KAO PROSTOR IZRIČAJA
Umjetnost kao prostor za izričaj emocija, trenutnih raspoloženja, stavova i misli  predstavlja mogućnost za izražavanje onoga što se ne može ili se teško verbalizira. Kreativne aktivnosti odnosno umjetnost doprinose opuštanju, smanjuju stres i anksioznost te poboljšavaju koncentraciju i socijalne vještine. Umjetničke odnosno kreativne aktivnosti općenito vrijedan su alat koji doprinosi razvijanju povoljnog ozračja u organizaciji a kod odraslih osoba mogu imati povoljan učinak glede sagorijevanja na poslu te time imaju posredno pozitivan utjecaj na mentalno zdravlje.
Razvijanje poticajnog radnog ozračja dugoročno ima povoljan utjecaj na zdravlje i dobrobit zaposlenika, produktivnost i učinkovitost, bolju komunikaciju i suradnju, zadovoljstvo i motivaciju, dugoročnu stabilnost organizacije i postizanje ciljeva.

CILJ: Stvaranje povoljnijeg ozračja na razini škole koje doprinosi općem zadovoljstvu svih sudionika odgojno- obrazovnog procesa
AKTIVNOSTI 

Formiranje kreativnih skupina prema interesima pojedinca: 

Prijedlozi skupina: književna, likovna, keramička, foto.
Planirani su susreti jednom mjesečno/ četiri puta godišnje u terminu prema dogovoru. 
  
CILJNA SKUPINA 
Učitelji – svi članovi Učiteljskog vijeća
VRIJEME OSTVARENJA 
Kontinuirano tijekom školske 2026.- 2027. godine 
	Aktivnost za učitelje
	Vrijeme realizacije u školskoj 2026. -2027. godini

	Književna radionica 
	Listopad, veljača

	Likovna radionica
	Studeni, ožujak

	Keramička radionica
	Prosinac, travanj

	Foto radionica 
	Siječanj i svibanj


  
POKAZATELJI OSTVARENJA 
Aktivnosti će biti evaluirane od strane članova Tima za kvalitetu na kvartalnim sastancima SWOT analizom; analiza će se vršiti i na učiteljskim aktivima; provest će se upitnici među učiteljima. 
  
 
